ÉDES MAGNÓLIÁK
EL AKARTAM MÁR MONDANI
Hol akarsz beszélni?
Talán a nappaliban lenne a legjobb.
Bíznod kell bennem.
Bízom benned.
Bárcsak ne lenne szükség erre a beszélgetésre!
Bár ne hagytam volna, hogy hasson rám vagy Mary Vaughnra!
- Bármelyiket. Egyiket se. - Cal, elég!
De hát látod, hogy épp ez a gond, nem?
- Hogy nem tudom, mikor elég. - Cal!
Stu jól van?
- Az egója sérült leginkább. - Nem kellett volna megütni.
Mind meg akartuk tenni.
Attól tartottam, hogy fegyver van nála vagy ilyesmi.
Féltettelek, csak ezért hívtam segítséget.
- Maddie-t védtem. - Tudjuk.
Ez nem mentség. Erre nincs mentség.
Senki sem hibáztatna.
És megbocsátásra sincs szükségem.
Elszúrtam.
Kilépek az étteremből, mindenből.
Egyenesbe hozom a dolgokat.
Magadat is egyenesbe kell hoznod.
És nem kell kilépned.
Reggel beszélek a megyei ügyésszel, és onnan folytatjuk.
Mind segíteni akarunk, Cal.
Haza kell mennem.
Késő van.
- Majd én elviszlek. - Jó.
Csak adj még egy percet, jó?
Maddie, te meg nem jössz el velem?
- Hé! - Hé!
Nem semmi éjszaka volt.
Igen.
Holnap beszélünk.
Szívesen segítek az irodalomban, főleg, ha Austent olvasunk,
de kémiából nem veszed hasznomat.
A reáltárgyakban sose voltam jó.
Izgulok. Nem sok elsős tudja felvenni ezt a kurzust.
Büszke vagyok rád.
- Ó! Üdv itthon! - Sziasztok!
Nem gondoltam, hogy még fent vagytok.
Próbáltam elvinni aludni. Nem túl szigorúan, de azért megpróbáltam.
KEDVENC LÁNYUNK
- Csak érdekelt, jól van-e az edző. Jól? - Javul.
És Maddie?
Ő is megvan.
Reggel folytatjuk, jó? Hosszú volt ez a nap.
- Persze. - Rendben.
Jó éjt, Anya! Jó éjt, Apa!
- Jó éjt! Szeretlek. - Aludj jól, kicsim!
Hol van most Cal?
Helen elérte, hogy kiengedjék, és Erik hazavitte.
Bár ott lettem volna. Én…
Mikor akartad közölni, hogy Kathy visszatért?
- Nem tudtam. - Tényleg?
Visszajött úgy, hogy nem hívott, nem üzent, se semmi?
- Azóta nem hallottam róla, hogy… - Akkor mit keres itt? Miért csinálja ezt?
Mit… Gyere ide! Add ide!
Gyere ide! Ide a telefonnal! Hé, mit művelsz? Gyere ide!
Fogalmam sincs.
Tudod, mit kell tenned, ha megkeres, ugye?
Egy csomó üzi jött reggelre Cal edző kirúgásáról, de verekedésről semmi.
- Biztos futótűzként terjed ma. - Nem tudom róla elképzelni.
- Engem védett. - Mitől?
Figyelj, az egész zűrös volt.
Ma mindent megoldunk. Csak ne aggódjatok!
Hogy ne aggódnánk? Ez…
Mit tehetünk?
Mondjuk azt, hogy ne hagyjátok, hogy a barátaitok,
még ha jó szándékból is, lehangoló szövegekkel fárasszanak.
És csináljátok meg a házimunkátokat, és vigyázzatok Katie-re!
- Látni akarom őt. - Nem.
Most nem.
Kérlek!
Királynőm, őrizzük a hercegnőt, elűzzük a sárkányokat, és védelmezzük a várat.
És elteszitek az edényeket.
És rendbe vágjuk az edényzetet.
Pá-pá!
Hihetetlen! Cal edzőt kirúgták.
Mi lesz nélküle Gabe-bel és a fiúkkal?
Nem veszi át Harlan edző? Mindig is kedvelted.
Igen, ő is nagyon jó. Csak nem volt profi játékos.
Úgy hangzik, ez a verekedés is nagy baj, ami elég gáz.
Anya boldog volt,
és azt hittem, az edző is változik olyan fontos dolgokban,
mint például a színház szeretete.
- Senki sem mondta, hogy szakítanak. - Igen, de lehet.
Cal nem Apa.
Filóztál már azon, milyen lehet nyugodt emberekkel élni?
Te? Te akarsz kevesebb drámát?
Kevesebb meglepetést akarok.
Vagyis semennyit,
de Dr. Ashley szerint meg kell értenem, hogy az eredmény sosem lesz optimális.
Beszélnem kell az edzővel.
Anya nem engedi. Az pláne nem hiányzik, hogy ne fogadj szót.
Aha.
- Gondolom. - Apropó, a nemet mondó anyukák…
- Igen? - Randira hívtam Nellie-t.
És igent mondott.
A dolgok tök jól mentek kábé 15 percig, aztán bumm!
Bumm?
Az anyja eltiltott egymástól az újraválasztás miatt.
Meg a kettőnk anyukája közti szokásos feszkó miatt.
Sajnálom, haver.
Megérdemelsz egy kis boldogságot, ahogy Anya is.
Kösz.
Naná.
És van valami jótanácsod?
Nincs. Mrs. Lewist mindig is ijesztőnek találtam.
- Aha. - Emlékszel rá,
hogy az egyik július 4-i bulin felugrott egy úszó cserkésztutajra,
hogy megfésülje Jackson haját?
Pont a lábamon landolt,
és azt hittem, a tűsarkával végleg odaszegez ahhoz a tutajhoz.
Amiatt kaptam közmunkát, amit előadott a bíróságon.
Egyfolytában áhítoztam a reflektorfényre.
Fogadok, hogy talál majd mást, akit terrorizálhat, és elfeledkezik rólad.
És ott folytathatjátok Nellie-vel, ahol abbahagytátok.
Hűha!
Ugye?
Az a sok nulla.
Nem is a nullákról beszélek.
Hogyhogy nem jutott eszedbe megemlíteni tegnap este ezt a sok nullát?
Jaj, ne már!
El voltam foglalva
ezzel az egész Cal-üggyel, a Kathy-üggyel,
nem beszélve arról, hogy mennyire hihetetlen ez az egész.
Tényleg nem akartál aludni rá egyet, mielőtt elmondod?
Ronnie Sullivan, te most szórakozol velem?
Azt hiszed, eltitkolnám előled?
Azt a csekket, ami megváltoztathatja az életünket, de még mást is?
Rendben.
Fogalmazhattam volna szebben.
De ez nekem fura.
Ronnie!
Még mindig megoldjuk a dolgainkat.
És én…
Sajnálom.
Kezelhettem volna ezt jobban is,
beleszámítva a tegnap este történteket is.
Ryan!
- Micsoda meglepetés! - Maddie!
Először is köszönöm újra ezt a szép napot,
amit Frances néni tiszteletére szerveztetek.
Nekünk volt megtiszteltetés.
Az ő nevében szeretném neked átadni ezt a dobozt.
Aggódnom kéne, mi van benne?
Az üzenet szerint emlékek abból az időből, amikor itt lakott.
Gondolta, talán kiraksz belőle párat.
Jaj, de jó! Miféle emléktárgyak?
Igazából nem néztem át.
Sok doboz volt, sok utasítással.
Voltak bonyolultabbak, és minddel foglalkoznom kellett.
Tehát maradsz kicsit.
Gondolkodtam rajta.
Ennek egész biztosan sokan örülnek majd.
Mindig örülök, ha boldoggá tehetem az embereket.
Igen.
Neville, Grace, Collins, anyám.
Mind kapaszkodnának beléd, még ha őt próbálják is elengedni.
Nagyon köszönöm, hogy ezt elhoztad.
Szólok, ha találtam közte valami kincset.
Szép napot!
Szia, Isaac!
Jó reggelt, Maddie!
Tegnap este sok emberért imádkoztam. Érted is.
Köszönöm!
Ami Billt illeti.
Csak azt akarom, hogy tudd, nem mondok semmit senkinek,
a gyerekeimnek sem, kivéve, ha te kéred.
Ezt értékelem.
Az egész bonyolult. Próbálom kitalálni, mit is akarok.
Így van, ez a legfontosabb.
És ha segítségre vagy támogatásra van szükséged, vagy bármi másra,
számíthatsz rám barátként.
Bár biztos van belőlük egy csapatra való.
- Mindig van hely újabbnak. - Jó reggelt nektek!
Isaac, mondd, hogy elhoztad a parfékat!
Vanília és meggy, ahogy kérted.
Csodás. Maddie, neked pedig van valamim, ha végeztetek.
Menj csak! Vissza kell mennem.
- Szép napot! - Neked is!
- Neked is, Trotter! - Ó, ha ragaszkodsz hozzá.
- Jó gyerek. - Az biztos.
Kérlek, mondd, hogy nem egy újabb meghívó a városi tanácsba.
Annál jobb.
Trotter, nem kellett volna.
Nem én voltam, de már bánom.
HÍVLAK, HA ÖSSZESZEDTEM MAGAM, CAL - BOCSÁNAT!
De nem gondoltam, hogy ilyesmiért virágot küldenek.
Igen, vagy tizenötször írtam neki.
Csak annyit írt vissza, hogy „Később, légyszi.”
Nem kérem, hogy oszd meg a virágaidat.
Csak meg akarlak nevettetni.
Nem mintha baj lenne a sírással,
de mi lenne, ha inkább itt csinálnánk?
Istenem!
Nem kellenek a részletek.
Eleget hallottam, hogy tudjam, milyen rossz estétek volt Callel.
Szeretlek titeket.
Szeretnék segíteni.
Mivel ezt egyikőtök sem könnyíti meg különösebben,
hadd javasoljam azt, hogy kezdj egy kis feszültségoldással!
Érzem, ahogy a bicepszembe sugárzik, amikor átkarollak.
Szóval vagy sírd ki magad, vagy tarthatok neked egy jógaórát.
Te döntesz.
Honnan tudod mindig, mit kell mondani?
Adottság.
Nem is szomorú vagyok, inkább zavart.
Úgy érzem, Cal rejteget előlem valamit, ami felemészti őt.
Az erős emberek szokása ez.
Elfelejtik, hogy nem gyengeség ezekről beszélni.
Igen. Így van.
De tudod, mitől érezném magam jobban? A munkától!
Nem, főnök. A jobbkezed vagyok, és ezt nem engedhetem. Nem.
„Foglald le magad, hogy ne kelljen gondolkodnod”?
Ez egy csapda. Ma nem dolgozol. Mára szabadnapot veszel ki.
Nem, az nem megy.
A világ tovább fog forogni.
A hold is időben fel fog kelni.
Az egyetlen gond, hogy nagyon fog hiányozni a kedves mosolyod.
Kérlek!
És haza ne merj menni és a családod ügyeit intézni! Nem.
Elmész valami jó kis helyre spontán, és a magad kedvéért teszel valamit.
Rendben.
Te jó ég! Azt se tudod, hogyan.
Jó reggelt!
June tiszteletes, jó reggelt! Mióta van kutyád?
- Ő Sámson. - Ó!
Új. Menhelyi.
- De cuki! Gyere ide, kishaver! - Gyere!
Te jó ég! El se tudom képzelni, hogy valaki lemond róla.
Nekem ő egy ajándék.
Igazság szerint akartam egy kutyát, hogy napközben sétálhassak.
- A testmozgás kedvéért? - Inkább a csendért.
Ne érts félre, szeretek mindenkit a Béke hercegében,
de sokan vannak a gyülekezetben,
akik elvárják, hogy legyek elérhető a templomban 0-24-ben.
Nehéz lehet.
Hogy a legjobban tudjak szolgálni, kell néha a csend.
Az elmélkedéshez.
Most a kedvenc részeim a Bibliából
azokról az időkről szólnak, amiket Jézus egyedül töltött.
Tehát ahelyett, hogy elszöktél volna, kutyád lett.
Gondoltam, hogy jobban elfogadják a szüneteimet,
ha a kutyáról van szó.
Valószínűleg hatásosabb lett volna egy pásztorkutya,
de ez a kis cukiság megszólított, és mindketten élvezzük a sétáinkat.
Talán nekem is kéne egy.
Osztozol az enyémen?
Nem. Nem akarok tolakodó lenni.
Hogy tisztázzuk, ez nem lelkipásztori meghívás.
Baráti javaslat.
Töltsünk együtt egy kis időt csendben!
Az csodás lenne.
- Hűha! - Hűha!
Nem kellett volna elvesztenem a kontrollt, de mostanában minden téren ez történik.
Tudom, mennyire aggódik Maddie miattad. Ma többször beszéltem vele.
De megértem, mennyire fontos neked, hogy kezelni tudd az érzéseidet,
és ne dönts haragból vagy félelemből.
Vagy adrenalinból.
Mindent tökéletesnek szeretnék.
Hát, szörnyű teher ezt magadra venni. Lehetetlen.
Sosem akartam bántani senkit.
De valahogy mégis
mindig úgy alakul.
Ezért keserédes az élet.
De most az a legfontosabb,
hogy a megyei ügyész ne vigye tovább az ügyet.
Stu nem hajlandó tanúskodni, és nagyon megbánta, hogy provokált téged.
- Beszélhetek vele? - Az ügyésszel?
- Stuval. - Szörnyű ötlet.
Értékelem az együttérzésedet, de bátorításnak venné.
- Csak helyesen akarok cselekedni. - Másképp tedd!
Igen, megvan a válasz.
Csak nem az, amit akartam.
Nem, minden rendben lesz.
Én is szeretlek, Apa, de itt maradok.
Oké, majd beszélünk.
Minden rendben?
Nem akarok kíváncsiskodni. Csak tudni akartam, jól vagy-e.
Néha hiányzik az apám.
Megértem. Fogadok, hogy apád csodálatos ember.
Igen, az.
Megnézem, le tudom-e fektetni Mogyit. Lezuhanyzok.
Figyelnél rá, hogy alszik-e?
Tudsz jobbat?
Csodás vagy, Isaac.
- Köszönsz Isaacnek? Szia! - Szia, baba! Idejössz hozzám?
Felvehetlek?
Szia, kisbaba!
Szia!
Tudod, mit?
Neked és nekem ugyanaz a biológiai apukánk.
Ez el akartam mondani neked, mert szerintem nagyon menő vagy…
de lefogadom, hogy ez kizárólag anyukád érdeme.
Ó, Ronnie!
El se tudom mondani, milyen csodálatos téged látni.
Túl rég volt már.
Nem is voltam biztos benne, hogy eljössz.
Jó, hogy megvolt a számod a telefonomban.
Jillian, egy rozswhiskey-t kérek jéggel ennek a fess férfinak.
És ha azóta már más a kedvenc italom?
Ó!
Jaj, Ronnie!
Kathy!
Mi a francért jöttél vissza?
Hogy lerójam tiszteletem Miss Frances emléke előtt, természetesen.
A jó öreg Miss Frances.
Szóval nem maradsz.
Még nem tudom.
Mit akarsz, Kathy?
Nem hiányozhat csak úgy a bátyám?
Hagyd abba a játszadozást!
Miért vagy itt? Mi a fene volt az a gumival?
Ugyan, kérlek!
Visszafizetem, amit tudom, hogy ő soha nem tenne meg nekem.
Tudtam, hogy Dana Sue nem akar látni,
és emlékeztetni akartam őt, hogy érzek iránta,
amiért elvette tőlem a Sullivan'st.
Nem szedjük elő újra ezt a régi baromságot.
Menj vissza Georgiába! Mielőbb!
Mondjuk, ahogy megittad az italod.
Láttam Annie-t.
A temetés után.
Milyen kedves lány lett belőle!
Még egyszer elmondom.
És most jól figyelj ide!
Hagyd békén a lányomat!
Nem ismer téged.
Nem is kell ismernie.
- Erik megkért? - Ryantől van?
Bingó!
A mindenit!
Oké. Várj már egy fél másodpercet!
Nem viseled. Erik ma nem mondott semmit az étteremben.
Én találkoztam Ryannel. Ő sem.
Mit mondtál?
Mondtam Ryannek, hogy gondolkodnom kell,
és Eriknek pedig
még nem mondtam semmit.
- És ez fair? - Kivel szemben?
- Bármelyikkel. - Nem árulkodó,
hogy gondolkodni akarsz rajta?
Ez nem az a helyzet, amibe könnyedén beleugrasz.
Jó dolog időt szánni rá.
Nem, ha a szíved is szót kér.
Nézd az arcát! Lerí rólad, hogy a szíved mond valamit.
Azt, hogy vegyetek levegőt is! Ide azt a gyűrűt!
Nem akartunk rontani a helyzeten.
Hogy lehet ez?
Nagyon fontos nekem Erik.
Több ő, mint amire számítottam,
és sokkal több, mint amire fel voltam készülve.
De Ryan…
- Ryan egész életemben a szívemben volt. - Értem én.
Nehéz, ha két jó férfi van az életedben.
De egy ponton döntést kell hozni.
Talán ez még nem az a pont.
Nem?
Úgy tűnik… tűnt, boldog vagy Erikkel.
És ha lehetek őszinte,
valaha is tényleg boldog voltál Ryannel pár hétnél tovább?
San Franciscóban jó volt. Többnyire.
San Francisco régen volt.
Ezért kell gondolkodnom.
És eszetekbe ne jusson akár csak egy kósza gondolat is erről
Erik Whitley közelében, amíg más utasítást nem adok!
Igenis, asszonyom!
Szóval, Dana Sue, miért nem öntöd ki te?
- Te is csak félig öntötted ki. - Nem.
Ma este nem mondok mást.
Ó! Hát jó.
Elmondtam Ronnie-nak a rejtélyes csekket.
Ó! Na és izgatott?
Nem. Inkább furán vette a dolgot.
- Jaj! - Megvádolt, hogy eltitkoltam előle.
- Mikor mondtad el neki? - Ma reggel.
Akkor érthető a reakciója.
A tegnap este elég húzós volt.
- Bocs. - Nem ez a lényeg.
A lényeg szerintem az, hogy tipródik, hogy mennyire bízol benne,
és mennyi szava van a kapcsolatotokban.
Nem hibáztathatod, ha bizalmatlan.
Beszéltetek róla, mi lesz?
Egyetértünk, hogy Annie főiskolája az első,
de ennél mélyebben nem beszéltünk róla.
Még mindig nem tűnik teljesen valóságosnak, tudjátok?
Egyéb ötlet, hogy Miss Frances miért hagyta rád?
Nem, de töröm rajta a fejem.
Na és mit gondolsz Kathyről?
Jelentkezett megfelelőbb modorban is?
Csak szólnunk kéne Bolden rendőrfőnöknek.
Ronnie próbálta megtudni, mit akar.
Őszintén, inkább elintézem a gumit,
és imádkozom, hogy kapja fel egy tornádó, és ragadja el a városból.
- Ez történik a gonosz boszorkákkal. - Nem. Rájuk dobnak egy házat.
- Nekem az is megfelel. - Hátrább az agarakkal!
Nem tervezek senkit kiváltani a börtönből mostanában.
Jaj, sajnálom, Maddie!
Nem jobban, mint én. Épp azt mondtam June-nak…
Várj csak, te elmentél June-hoz?
Nem hivatalosan. Sétáltunk Samsonnal.
- Samsonnal? - Az új kutyája.
És mit mondtál June-nak?
Mondtam neki, hogy csalódott vagyok.
De elmondom nektek, hogy megijedtem és dühös is vagyok.
Hogy kerültem egyik ingatag kapcsolatból a másikba?
Ez olyan, mint az almát az atombombához hasonlítani.
Aggódom, hogy van összefüggés.
Rá kell jönnöm. Saját magam miatt és a gyerekekért.
Itt vagyunk neked és a gyerekeidnek.
Köszönöm!
Miért adna neked Frances néni egy csomó pénzt?
Még mindig próbálunk rájönni.
De a következő a fontos, kicsim.
Így bármelyik főiskolára mehetsz, amelyikre csak akarsz.
Annyi pénzt adott?
Ő az oktatásnak szentelte az életét.
Remélem, John Prine-nal és az angyalokkal táncol éppen annak a gondolatára,
hogy egy remek helyre jelentkezel.
- Egy nyugati parti iskolába is mehet. - Azért ne essünk túlzásba!
Vagy egy remek művészeti iskolába.
Valami gyakorlatiasabba?
Csak a Miss Frances iránti tiszteletből.
Ez elég durva, de úgy tűnik, sok minden megoldandó van még.
Kösz, hogy elmondtátok.
Köszönöm, hogy ennyi jót mondtál az örökbefogadási irodának.
Ugyan! Fél napig mesélhettem volna annak a szegény nőnek,
milyen szuperek vagytok Ashley-vel.
Mikor jön meg a jóváhagyás?
Nehéz megmondani.
- Mindenekelőtt türelmesnek kell lennünk. - Igen.
Figyelj! Majd én beszélek vele.
Nem szükséges.
- Bill! - Maddie!
És Trotter, ugye?
Igen.
Örvendek, Bill.
Sajnálom, hogy megzavarom a munkanapod,
de bölcsebbnek tűnt, ha ide jövök.
Miről akarsz beszélni?
Calről.
Bevallom, az elején kétségeim voltak,
de remek edzőnek bizonyult,
és kár, hogy az iskolatanács olyan cudarul bánt vele, ahogy.
Köszönöm.
És tudván, hogy mindig is jobban kijöttem Mary Vaughnnal, mint te,
eszembe jutott, vajon nem segítene-e, ha beszélnék vele,
hogy vizsgálja felül Cal elbocsátását.
Nekem személy szerint már nem számít így,
hogy Tyler már nem akar baseballozni.
Várj! Mi van Ty-jal?
Sziasztok!
Szia, Noreen!
Tudom, elfoglalt vagy, de… Isaac, csak egy perc.
Jó, de nekem annál több kell.
Gyere ide, Noreen! Itt jobban hall.
- Biztos? - Hát persze.
Gyere ide!
Rendelés kész!
- Jól vagytok? - Rossz kulcstartót hoztál el.
Mogyi egész reggel nyűgösködött, ezért el akartam indulni…
Úgy volt, hogy kocsikázunk egyet, hogy elaludjon, de nem tudtam…
Nem is baj. Túl fáradtnak tűnsz a vezetéshez.
Talán igen, de muszáj aludnia, miattam és Isaac miatt is.
Jól vagyok, a kulcscsomót leszámítva.
A nővér agyam maradéka tudja, hogy ezen a fázison átesnek a babák,
de a kimerült anyuka agyam kifogyott az ötletekből.
- Van hintaszéked? - Nyomot hagy a padlón.
- A pólya nem vált be? - Ma nem.
Elmondom, mi lesz.
Noreen, tedd vissza Bexet a babakocsiba!
Bailey 20 percig sétál vele, aztán visszajön,
utána Erik megy vele 20 percet.
Azután én.
Végül Isaac hazaviszi,
így lesz legalább egy órád szunyókálni.
Az alváshiányos anya és a nyűgös baba nem jó kombináció.
Ezt egyikőtöktől sem kérhetem.
Nem is kérted. Önként jelentkeztünk.
És segítünk mindig, ha kell némi szünet, míg Bex ki nem növi ezt a fázist.
- Mindenkit megölelnék! - Előbb kapj erőre!
Köszönöm! Gyere csak, Mogyi! Menjünk!
Frances néni neked tette ezt félre.
Képek rólunk a tinédzserkorunkból.
Emlékek mindenféle estélyekről és más eseményekről a házából.
- Ilyesmi. - Köszi, hogy elhoztad.
Csak hogy tisztázzam, nem azért hoztam, hogy választ kényszerítsek ki.
Évekig várattalak. Te tovább is várathatsz engem.
Az évek alatt nagy terveink voltak.
De beszélnünk kell arról, hogyan alakulhatnak ezek a tervek most,
mikor már annyi év eltelt,
amelyek nagy részét nem töltöttük együtt.
Értem.
Az alapvető különbség a terveinkben mindig a gyerektéma volt.
Most már akarsz gyerekeket?
Igen.
Sajnálom, hogy eddig tartott, mire megértettem a lényegét.
A szépségét.
Nem azért mondom, hogy bántsalak,
vagy hogy megbüntesselek, de el kell mondanom.
Volt gyermekünk.
Rövid ideig.
Aki akkor fogant, amikor legutóbb itt voltál.
Egy baba, akit elvetéltem, mielőtt még elmondhattam volna.
A veszteség után,
mivel te elmentél
újra,
és mert szakítottam veled,
nem láttam értelmét, hogy rád terheljem ezt a fájdalmat.
Nem kellett volna egyedül átélned.
- Ez elég ok lett volna. - Nem egyedül éltem át.
Körbeölelt
az együttérzés…
a támogatás…
és a szeretet.
Jöttem volna. Itt lettem volna.
Nem voltam biztos benne.
Tehát most már akarsz gyerekeket.
Kérlek, értsd meg ezt!
Kiderült,
hogy az esélyeim arra, hogy megfoganjak,
és megtartsam valahogy a babát…
elég csekélyek.
Szóval…
ha ez változtat a terveiden, én…
Cal!
Megtaláltál.
Mondj valamit!
Kendőzetlenül. Biztonságban vagy.
Minden köztünk marad.
Ezt hol tanultad?
Járok Vernon veterán traumafeldolgozó csoportjába.
Aha.
Egyszer voltam egy ilyenen.
Igazából nem én mentem. Jodie barátom rángatott el.
Kemény munka.
Amit én nem tettem meg.
A fájdalom sok egészségtelen döntésre ösztönöz.
Még a fájdalmat sem tudtam beismerni.
Azt hittem, okos vagyok, hatékony.
De csak egy jól lezárt ajtó mögé rejtettem minden haragomat és zavaromat,
és azt hittem, sose tudom kinyitni.
De ki kell nyitnod.
Hogy élhess. És szerethess.
És ez nem könnyű,
mert így a démonjaid is kiszabadulhatnak.
Azok egyre nagyobbá és csúnyábbá váltak azóta, mióta elzártam őket.
Ez van, ha hagyod, hogy a sötétben randalírozzanak.
Csak úgy szelídítheted meg őket,
ha kivezeted őket a fényre.
Ha néven nevezed őket.
Megismered őket.
És megfékezed őket.
Haver, túl kéne már lennem ezen.
Miért?
Mikor kell túllennünk azon, hogy segítségre vágyunk?
Arra, hogy jobban megértsenek?
A barátaink támaszára?
Bántottam az embereket, akiket védeni akartam.
Azokat, akiket szeretek, és akik most nem szeretnek.
Ennél jobban ismerhetnéd Maddie-t.
És mindannyiunkat.
Talán arra van most szükséged, hogy magadat is jobban megismerd.
Hihetetlen, hogy rávettél, hogy a temetőben találkozzunk.
Hadd tegyem kicsit kevésbé félelmetessé!
Ez a legjobb hely a találkozásra,
amíg meg nem győzöm anyámat arról, hogy a tiltással túlzásba esett.
- És makacs típus. - Tőle örökölted?
Szóval eltarthat egy darabig, amíg eljut idáig,
de én addig nem bírom ki nélküled.
Sem a csókod nélkül.
Tényleg biztonságos itt?
A szellemek nem árulnak be.
Bár véget érne a hülye újraválasztás!
Egyetértek. Sok minden miatt.
Ne haragudj!
Tudom, hogy ez szörnyű a családodnak.
Az számít, hogy te és én jól leszünk.
Csak óvatosnak kell lennünk,
talán egy kicsit ravasznak is a nyár további részében,
és sulikezdésre lesz mindenféle ürügyünk, hogy miért találkozunk.
Sosem vártam még ennyire az iskolakezdést.
Ugyan, Ty! Nézd meg velem!
Rendben. Bírod John Leguizamót.
Igen, ezért nézzünk John Wicks-filmeket, és ne a Rómeó és Júliát.
Ty!
És Anya most jön elő azzal, hogy bírja a Moulin Rouge-t.
Igaz a pletyka, hogy nem akarsz már baseballozni?
És én most megyek a kertbe befejezni a törölgetést.
Nem kell.
Semmi gond. Maradhatsz. Nem vagyok ideges. Csak…
hallani szeretném.
Őszintén szólva, Miss Frances ünnepségéig nem is tudtam,
hogy hoztam egy döntést.
És azóta is elég sok mindennel kellett foglalkoznod.
Nem adódott jó alkalom a beszélgetésre.
- De apád tudta. - Ő mondta neked?
Eljött a spába valami mást megbeszélni, és akkor említette.
Ez…
Sajnálom, hogy ez történt miattam. Az ünnepségen végig arról beszélt,
hogy ne gondoljam, hogy nem játszhatok első osztályban,
és csak úgy kicsúszott a számon, mikor rájöttem, hogy ez az igazság.
- Én is úgy megdöbbentem, mint ti. - Mikor tudtad meg?
Az ünnepségen, de nem az én dolgom volt elmondani.
- Ugye? - Ez így van.
Szóval tényleg befejezed ezt, Ty?
Azt hiszem, igen.
Rendben.
Nagy döntés.
Tudom,
de egyszerűen
ezt érzem helyesnek.
Ez az, ami számít.
Mindketten szabadon fedezhettek fel új lehetőségeket, új döntéseket hozva.
A ti korotokban ez az, amit tennetek kell.
Köszi, Anya.
De az, amit nem szabad tennetek, a titkolózás.
Nem akartam.
Tudom.
Mindenkitől mindig elvárom a világos és őszinte kommunikációt.
- Igen, asszonyom. - Köszönöm.
Akkor így rendben vagyunk?
Hát persze. Mindig rendben vagyunk.
Van még egy dolog, amiről beszélnünk kell, Anya.
Aggódom Ty kondija miatt, ha abbahagyja a sportot.
Értem.
A fizikoterápiát folytatom, Kyle.
Mégis, hogy a karod erős maradjon, szerintem te törölgesd el az edényeket!
Mindet.
Egyedül, minden este.
- Ó! - Igen.
Minden este.
- Oké. - Most megkapod!
- Anya, nem akartam. - Vigyázz!
- Hé! Ti szövetkeztek ellenem? - Ez jó volt.
Bill!
Bill Townsend, te vagy az?
Igen.
Örülök, hogy látlak.
Örülök az üdvözlésnek,
de bocsáss meg nekem, és kérlek, mondd el, honnan is ismerjük egymást.
Semmi gond! Mintha csak tegnap lett volna.
Egy gimibe jártunk.
Lehetetlen. Túl fiatalnak tűnsz, kizárt, hogy együtt jártunk a Serenity gimibe.
Jaj, de tud kedveskedni valaki!
Pár évvel alattad jártam.
Akkor még félénk voltam.
De beszéljünk arról, milyen jól nézünk ki az évek dacára.
Hát,
ez igazán kedves tőled.
Kathy.
- Kathy… - Kathy Boseman.
És azóta is Serenityben élsz?
Jaj, dehogy!
Elmentem világot látni.
És mi szél hozott vissza?
Elhunyt egy kedves barátom. Frances Wingate.
Igen, mind szerettük Miss Francest.
Meghívhatlak egy italra a tiszteletére?
Esetleg bepótolhatnánk kissé a lemaradásunkat?
Tökéletes.
A gyerekek?
Nincsenek itt. Anyám elvitte őket a Wharton'sba turmixot inni.
Kiskoruk óta ez a programjuk, mikor kell nekem egy kis szünet,
de végül mindig csatlakoztam én is, mert buli lett belőle.
Szerintem anyám a Wharton's tejeskávés turmixával ösztönözte Ty-t,
hogy megtanuljon szívószállal inni,
Értékelem, hogy anyukád lehetővé teszi, hogy beszéljünk.
A legnagyobb rajongódnak tartja magát.
Meghagytam ebben a hitben.
Még mindig akarod?
Igen,
de nagyon sok kérdésem van.
Teljesen jogos.
Még mindig próbálok rájönni, mi zajlik bennem, és hogyan érzem magam ettől,
de az az érzés zavar a legjobban,
hogy rejtegettél előlem valamit
a kezdetektől fogva.
Valami olyat, ami kihúzta a talajt mindkettőnk lába alól.
Tényleg rejtegettem valamit.
Hogy ki voltam valójában.
A megismerkedésünktől fogva minden akartam lenni, ami neked kellhet.
De nem voltam az.
Még.
Szóval végig versenyt futottam…
próbálva lépést tartani ezzel…
az általam létrehozott imidzzsel, és…
Kimerültem.
Miért csináltad?
Ösztönből.
Megszokásból.
Még nem határoztam meg.
Nem tudom.
És most mi lesz?
Rendbe teszek mindent.
És ha hajlandó vagy türelmes lenni velem,
megígérem, hogy megcsinálom a leckémet, és helyrehozom a dolgokat.
Nekem is van házi feladatom.
Ne hidd, hogy miattam kell bármin változtatnod.
Nem, nem miattad.
Magam miatt.
Találkozunk a tanulószobában? Ülhetnénk egymás mellett.
Megvan a saját tanulnivalónk.
Csak mondd el!
Napok óta nem láttalak, tudom, hogy valami baj van.
Sok minden történt. Kicsit zűrös volt.
Sajnálom, ha nem voltam elég készséges.
Helen!
Kérlek, mondd el!
Nincs olyan, amit nem mondhatsz el nekem.
Ryan megkérte a kezemet.
És?
És…
Azt mondtam, hogy átgondolom.
Értem.
Ez minden, amit tudnom kell.
A feliratot fordította: Kolontár Elvira